نصیرؔ و بابوؔ نا وطن مدام ہڑ و جنجال آتا آماچ مسنے، ہمو جور و سختی تا بابت نصیر پاہک:
پدا ماں اُوں، پدا جیل انت زمزیر
پدا ماں اتکگ انت گوں توپک و تیر
پدا ماتی وطن بجار لوٹیت
چہ بچاں تنگہ ئین و دحتگاں تیر“
(نصیر، 1971ء، 168)
بابو عبدالرحمن ہم ہندن زندان آتا بابت پاہک:
پدا جیل و زنجیر انا دور بس
پدا توفک و تیر انا دور بس
پدا گولہ و بمب باری نا زور
پدا ملک اٹی قہر و آفت نا شور“
(کرد، 1996ء، 107)
نصیرؔ و بابوؔ تینا کل زند ءِ یزیدی زوراک آتتون جنگ و جھیڑہ اٹ گدریفینو، نصیر پاہک:
”مں ہر دور و باری ہمے ماجرا انت
یزید مں سدان انت حسینؓ یکتنا انت
یزید ظلم و زورانی پرماں روا انت
حسینؓ حق و مظلوم ءِ پشت و پناہ انت
یزید جبر و قہرانت پہ راہ ءِ ردا انت
حسینؓ امن و حق ءِ مں راہ ءِ سرا انت“
(نصیر، 2014ء، 1492)
ہندا ڈَول بابو عبدالرحمن کرد پاہک:
حق انا زی آ اسُل جان ایتے نی
راہبری نا دا سبخ ءِ تس حسینؓ
عشق اٹی قربان جان و مال ءِ کر
زندگی نا دا سبخ ءِ تس حسینؓ“
(کرد، 1996ء، 87)
گل خان نصیر و بابو عبدالرحمن کرد انا است امن ایمنی کن مدام تلوسہ کیک، و بے جارات ءِ، انتئے کہ راستی اٹ امن ہر انسان نا است خواہی مریک۔ و امن تون اوار  زند سلامت سلک، امن زند و سلامتی نا ضمانت و زموار ارے۔ نصیرؔ پاہک:
”نصیر ءِ دل مروچی سوگوار انت
جہاں ابرستک و دنز آ تہار انت
مشین و ایٹمانی واؤزار اِنت
پدا انسان، انسان ءِ شکار انت“
(نصیر، 2014ء، 1430)
بابوؔ نا امن نا دنیا دا وڑ ارے:
”امن امان نا دنیا
گچین انسان نا دنیا
او دنیا شاد و آباد ءِ
اوڑے انسان آزاد ءِ
کس آزاری اس خنپک
بدی بے زاری اس خنپک“
(کرد، 1996ء، 120)
کٹیا:۔
گل خان نصیر و بابو عبدالرحمن کرد انا عملی زند و شاعری ءِ ہُننگ آن پد دا راستکی مون آ بریک کہ او تینا ڈیہہ و وطن نا مش تا زباد ءِ اسہ وڑ خنانو، و اوڑتون مہر تخانو و دا پھل انگا گلزمین نا زیبدار انگا ندارہ غاک ہڑتوم آتا مزغ اٹ اسہ وڑ اٹ ہندی مسنو۔ و اوفتے فکر اٹ شاغانو، و اوفتیا زہم شاغانو۔ ہندا سوب آن اوفتا زند اٹ نن ہمرنگی و اسٹی گام گام آ خننہ۔
اگہ نن تدوک آ تاریخ ءِ مون آ تخن گڑا دا ہیت و فکر مون آ بریک کہ نصیر و بابو تینا زمواری تیان سرپند ئسرہ و تینا گفتار و شاعری نا وسیلہ اٹ تینا زمواری تے راجی مہر آتتون اوار سہب مندی تون پورو کریر۔
کتاب آک:۔
-1نصیر، گل خان، (1971ء)، ”گرند“ قلات پبلشرز مستونگ
-2نصیر، گل خان، (1981ء)، ”مشہد نا جنگ نامہ“، براہوئی اکیڈیمی
-3نصیر، گل خان، (2014ء)، ”تیر گال کاریت“،بلوچی اکیڈمی، کوئٹہ
-4کرد، عبدالرحمن،(1966ء)، ”شف گروک“،براہوئی اکیڈمی رجسٹرڈ پاکستان کوئٹہ
ہفتئی تلار
تاک: 32
پنہ : 5
